شەفەق نیوز/ عوسمان غانمی وەزیر ناوخۆی
عراق، ئمڕوو پەنجشەممە، راگەیان پویچەڵکردن چەن پیلانیگ ئەرا ئامانجکردن ناوچەی خەزڕا
لە بەغداد، ک بارەگایل شاندە دبلۆماسیە بیگانەگان و شوونەیلیگ حکومەتی هاناوی.
ناوچەی خەزڕا، و دەورگرد باڵیۆزخانەی ئەمەریکا،
کەفتە وەر پەلامارەیلیگ لە شوون یەک، ک پەلامارەگەی رووژ یەکشەممەی گوزەیشتە سەختترینیان
بوی.
دۆناڵد تڕامپ سەرۆک ئەمریکا، دوێەکە چوارشەممە،
توومەتبار ئیران کرد ک هالە پشت ئەو بمبارانە.
لەی باوەتە، عوسمان غانمی وەزیر ناوخۆ ئەرا
تەلەفزیۆن عەرەبیە دووپاتکرد ک کار ئەرا مقەیەتیکردن شاندە دبلۆماسیەگان لە بەغداد
کەیمن، و هەمیش پلانیگ ئەمنی سەربازی ئەرا نواگردن پەلامارەیل ناوچەی خەزڕا جیوەجی
کەیمن.
هەمیش راگەیان دەسگیرکردن یەکیگ لەوانەگ
مووشەک وەرەو باڵیۆزخانەی ئەمەریکا وەشنێد.
